Sampling Summer’s Hike-Inspired Beers • Peter Korchnak
beerbrewerymicrobrewOregon Beer GrowlerPortlandpubtour Prof. Marinus Wiechers oorlede | Maroela Media
Die regsgeleerde prof. Marinus Wiechers is Vrydagaand in die ouderdom van 81 oorlede.
Wiechers was ŉ voormalige rektor van Unisa en is geag as een van Suid-Afrika se mees vooraanstaande grondwetkenners.
Ds. Petrus Venter, predikant van die Gereformeerde Kerk Pretoria (Paul Krugerkerk), waarvan Wiechers jare lank ‘n lidmaat was, het sy dood aan Maroela Media bevestig. Volgens Venter het Wiechers ‘n geruime tyd met hartprobleme gesukkel wat uiteindelik ook veroorsaak het dat hy probleme met sy ander organe ervaar het.
Venter sê hy onthou prof. Wiechers as “opreg en nederig”, iemand wat “altyd met begrip geluister en sy insigte gedeel” het. “Ek ken nie nog so iemand wat ons land en sy omstandighede met soveel kennis, begrip en deernis kon opweeg nie,” het hy gesê.
Voordat Wiechers by GK Pretoria ingeskakel het, was hy jare lank as lidmaat en ouderling by GK Wonderboompoort betrokke.
Die Suid-Afrikaanse Akademie vir Wetenskap en Kuns het onlangs die Jan H. Marais-prys vir uitstaande bydrae in Afrikaans as wetenskapstaal aan Wiechers toegeken. Die pryse is op 30 Mei tydens ’n glansdinee op Stellenbosch oorhandig.
Wiechers was 40 jaar lank regsdosent aan Unisa, waar hy einde 1998 as rektor afgetree het. Gedurende sy akademiese loopbaan het hy aan vele ander Suid-Afrikaanse universiteite gedoseer en ook in Frankryk, Duitsland, Amerika, Engeland en Spanje gestudeer en klas gegee.
Wiechers het in Junie 2013 sy eerste groot kunsuitstalling gehou en was ook ’n ywerige kunsversamelaar. In September 2013 het Bernardi Auctioneers Fine Art in Pretoria uiteenlopende voorwerpe uit sy versameling opgeveil. Onder die porselein en keramiek was William & Walter Moorcroft, ’n Lenci Elena Scavini-borsbeeld, Royal Doulton en reeksware van onder andere Royal Albert, Shelly en Arzberg.
Ook versamelfigure deur Lladro & Goebel Hummel, Italiaanse Murano-glas, Stuart-kristal en uiteenlopende Italiaanse en koloniale silwerware en speelgoed, wetenskaplike instrumente en ’n seldsame Laubscher-pop van Graaff-Reinet het onder die hamer gekom.
‘n Gedenkdiens sal Saterdag in die Gereformeerde Kerk Pretoria gehou word.
Groot verlies van n kenner op sy vakgebied.
Simpatie aan die familie.
OWO · 8 maande gelede
HY was een van SA se bestes op sy vakgebied gewees.Baie sterkte aan die familie.
Een van die bestes en een van die jastemmers tsv al sy wysheid.
Reinette · 8 maande gelede
My meegevoel aan sy familie. Is, Coert, Burns, Lila dink aan julle. Marinus se rustigheid – sy stem en die feit dat hy ‘n meester op sy vakgebied was, sal my altyd bybly.
Jy kan maar verskoning vra. Jou vraag moet nie aan ‘n akademikus gaan nie, maar aan ‘n Politikus.
Dan is dit so dat BTW ‘n belasting op besteding is. Dit werk net goed solank niks vrygestel word nie. Dan kan die koers laag wees.
Wat ‘n au fait persoon. Rus in vrede Professor.
Nog ‘n man wat die kwaad probeer teehou het se stem is stil. Stadig maar seker beweeg ons na die dag of tydperk van die groot afval, waaroor die Skrif ons leer.